বর্ষবরণে ভূস্বর্গে তুষারপাত, খুশি পর্যটকরা

কলকাতা: ভূস্বর্গে নতুন বছর শুরু হল বরফের চাদরে মুড়ে। জম্মু-কাশ্মীরের (Jammu Kashmir) স্থানীয় বাসিন্দারা তো বটেই, পর্যটকরাও তুষারপাতের (heavy snowfall) আনন্দে মাতোয়ারা। অপরদিকে, উত্তর ভারতের একাধিক রাজ্যে বিভিন্ন অংশে রবিবার থেকে ভারি বৃষ্টির সম্ভবনার কথা জানিয়েছে আইএমডি (im)।

জানা গিয়েছে, ফের পশ্চিমী ঝঞ্ঝা ঘনীভূত হয়ে চলেছে। যার জেরে আবহাওয়ার পরিবর্তনের সম্ভবনা। রবিবার থেকে ঝঞ্ঝার পরিমাণ বাড়বে। ফলে, উত্তর পূর্ব ভারতের বিভিন্ন অংশে ভারী থেকে অতি ভারী বৃষ্টির সম্ভবনা। হিমাচল প্রদেশ ও উত্তরাখন্ডে চলছে হালকা তুষারপাত।

আরও পড়ুন: মালায়ালাম সংবাদপত্রের বিরুদ্ধে পুলিশি তদন্তে স্থগিতাদেশ কেরলা হাইকোর্টের

আলিপুর আবহাওয়া দফতর সূত্রে খবর, আগামী ২৪ ঘণ্টার মধ্যে পরিস্থিতির বিশেষ উন্নতি হবে না। তাপমাত্রা থাকবে নিম্নগামী। জম্মু-কাশ্মীরের একাধিক অংশে চলছে প্রবল শৈত্যপ্রবাহ। পাশাপাশি পাঞ্জাব ও হরিয়ানাতেও দু’দিন ব্যাপী চলবে শীতের দাপট।

এদিন গুলমার্গ থেকে শুরু পহেলগাম সব জায়গাতে তাপমাত্রা থাকবে তলানিতে। এই মুহূর্তে গুলমার্গের তাপমাত্রা মাইনাস ১০ ডিগ্রি। অপরদিকে, পহেলগাওতে তাপমাত্রা ৯.২ ডিগ্রি। শ্রীনগরে মাইনাস ০.৯। কুয়াশার চাদরে মোড়া থাকবে হিমাচল প্রদেশ, পাঞ্জাব, হরিয়ানা, চন্ডীগড়, উত্তরপ্রদেশ, রাজস্থান, ওডিশা, পশ্চিমবঙ্গ, সিকিমে।

আইএমডি সূত্রে খবর, দিল্লির একাধিক অংশে চলবে শীতের দাপট। মঙ্গলবার দিল্লির তাপমাত্রা ছিল ৯.২ ডিগ্রি সেলসিয়াস। এমন পরিস্থিতি টানা কয়েকদিন চল্বে বলে জানিয়েছে হাওয়া অফিস। বুধবার দিনের সর্বোচ্চ তাপমাত্রা ১৫ ডিগ্রির আশেপাশে থাকবে। আকাশ পরিষ্কার থাকার কারণে দেশের নানা প্রান্তে থাকবে বলেই জানিয়েছে আইএমডি।